Vita:XII. Lajos francia király

message: Nem muszáj figyelembe venni a javításokat, amelyeket eszközöltem, de egy szócikk szerintem nem presztizskérdés. Egyébként meg nem olyan jelentősek azok a változtatások, amelyeket tettem, hogy abból személyes ügyet kéne csinálni. A szócikk mindenkinek szól, és elsősorban magyar anyanyelvűeknek, akinek nem feltétlenül kell tuniuk az adott nyelvet ahhoz, hogy ismereteket szerezzenek bármilyen témában. Egyébként meg saját magát minősíti az, aki nem vesz figyelembe bizonyos hagyományokat, mely az uralkodók és uralkodóházak családtagjaira vonatkozik.  Ezt nem én találtam ki önkényesen, ez így van, megvan ennek a hagyománya, szokása. Ezt ugyanis minden európai nyelv esetében az adott nyelvre ültetik át át. Így pl. a François angolban Francis, németben Franz, spanyolban Francisco, csehben František, olaszban Francesco stb. stb., ez nem önkény, hanem hagyomány, szokás. Aki ezt nem veszi figyelembe, az nagyfokú járatlanságról és tudatlanságról tesz tanúbizonyságot. Természetesen a szokványos, "közönséges" nevekre nem vonatkozik, mint pl. Franz Kafka, François Villon v. François Fillon, Francesco Cossiga, San Francisco stb. stb., ott az eredeti alakban marad, hacsak nem lett magyarosítva, és nem rögzült a magyarban, mint pl. Verne Gyula esetében. Sajnos egyesek azonban presztizskérdést csinálnak ebből a kérdésből, és gyerekes mentalitásból a kompromisszumkészség leghalványabb jelét sem mutatják. Mint jeleztem fent is, ez nagyon "minimális" változtatás, ettől senki munkája sem megy tönkre, és senkinek a munkáját sem kérdőjelezi meg. De még egyszer: 'önmagát minősíti az, aki minden ésszerű érv nélkül megváltoztat valamit, csak azért, mert az neki nem tetszik. Tudtommal az nem érv. Egyébként meg, akinek nem tetszik az egységesítés, az legalább legyen következetes, és vagy az eredeti nevet vagy a magyar nevet használja, mert a keverés még rosszabb. A szócikkek nem egy ember ízlésének készülnek, az nem hitbizománya senkinek, úgyhogy ezt vegye mindenki tudomásul, de vannak egyenlőbbek! A linkek eltávolítására csak annyi, ha majd valóban linkek lesznek, akkor nem távolítom el:)), addig meg csak felesleges, vagy akkor csinálja is meg az, aki bepirosozta:)), ha már annyira fáj neki! Ráadásul nem is biztos, hogy az a szótári név lesz a legjobb, ami ott szerepelt. Úgyhogy nincs miről beszélni!
Arra meg tudtommal megint nincs szabály, hogy ne segítsük az olvasót azzal, hogy bármikor átkattinthasson az őt érdeklő szócikkre, ha megvan, és ezért bekékítjük, különösen, ha egy adott név különböző alakban is fordul elő az adott szövegben. Tehát ez megint csak nemszeretem dolog, amivel nem tudok mit kezdeni. Komoly érvek itt még nem hangzottak el. Peadar vita 2008. június 16., 19:49 (CEST)
thread_title: Az uralkodók nevei magyarul

message: Jellemző, hogy pont ezt a fejezetet szerkeszted, de úgy látszik nem csak történelmileg:)) Nálad ez alap, olyan nomen est omen:)Peadar vita 2008. június 17., 03:17 (CEST)
Eddig te voltál az egyetlen három év alatt :) – شهاب الويكي   مجلس الحكمة 2008. június 17., 12:45 (CEST)
thread_title: Belső viszálykodás

message: "Az ötvenkét éves Lajos 1514. október 9-én vette feleségül VII. Henrik angol király és Yorki Erzsébet lányát, a nála harmincnégy évvel fiatalabb Tudor Máriát."
De a link egy másik Tudor Máriát takar, méghozzá VIII. Henrik és Aragóniai Katalin lányát (a későbbi I. Máriát), XII. Lajos pedig VIII.Henrik lánytestvérét vette feleségül (a későbbi Lady Suffolkot), aki szintén Mária volt, és szintén Tudor.
replies: text: Kivettem a linket. – Hunyadym Vita 2009. július 10., 13:35 (CEST)
thread_title: Tudor Mária link